**Sihtasutuse Eesti Puuetega Inimeste Fond nõukogu**

**25.03.2024 koosoleku protokoll nr. 2024/02**

**Osalesid** nõukogu liikmed: Toomas Sepp, Kadri Mets, Siiri Tõniste, interneti vahendusel osales Meelis Joost. Puudusid (muude töökohustuste tõttu) Anniki Lai ja Kerstin Jaani.

Kutsutuna osales juhataja Eero Kiipli ning telefoniühenduse kaudu vandeaudiitor Tanel Paide.

Koosoleku juhataja: nõukogu esimees T. Sepp.

Protokollija: E.Kiipli.

Koosolek toimusasukohaga Toompuiestee 10, Tallinn, algusega kell 15.30 ja lõppes 17.00. ​​​​​​​​​​​​

**Otsustati kinnitada päevakord (ühehäälselt):**

1. Sihtasutuse põhikirjast ja nõukogu koosseisust
2. Audiitori arvamuse (lisa 1) ärakuulamine. SA Eesti Puuetega Inimeste Fondi 2023 majandusaasta aruande kinnitamine (lisa 2) ja nõukogu aruande kinnitamine (lisa 3)
3. Taotlusvooru„Psüühikahäiretega inimeste esindusorganisatsioonide tegevustoetuse taotlusvoor 2024" tulemused ning toetussummade kinnitamine.
4. Muud küsimused.
   * Pöördumine filmiprojekti rahastamiseks.
   * Järgmise nõukogu koosoleku aeg.
5. K.Mets teavitas nõukogu, et sihtasutuse põhikirja muudatus ei ole veel Tartu Maakohtu registriosakonna poolt kinnitatud ja Sotsiaalministeeriumi poolt on vaja veel sisse viia nimekuju puudutavad täpsustused, mis Tartu Maakohtu registriosakonna poolt ette kirjutati. Kuna põhikiri ei ole veel kinnitatud, siis ei ole toimunud ka nõukogu liikmete tagasikutsumist ega uute nimetamist. Nõukogu esimees T.Sepp küsis, kas omaniku poolt on suuniseid seoses planeeritava sihtasutuse lõpetamise osas. K.Mets teatas, et hetkel veel selle teemalisi juhiseid ei ole.

**Nõukogu otsustas ühehäälselt:**

* 1. **Võtta informatsioon teadmiseks.**

1. Audiitori arvamuse (Lis 1) ärakuulamine. SA Eesti Puuetega Inimeste Fondi 2023 majandusaasta aruande kinnitamine (Lisa 2) ja nõukogu aruande kinnitamine (Lisa 3).

Juhataja tutvustas sihtasutuse majandusaasta aruannet 2023, tõi välja olulisemad 2023. aasta majandusnäitajad ning andis ülevaate läbi viidud tegevustest. Juhataja tõi välja, et 2023 aasta oli oma tulemuste poolest edukas aasta, lisaks tavapärastele tegevustele viis fond läbi puuetega inimeste digipädevuste koolituse pilootprojekti. Samuti algas Erasmus + kaudu rahastatud rahvusvaheline digipädevuste koolitusprojekt „Digital for All“. Nimetatud projekti esimene osamakse kajastub aruandes ka omatuluna. Hoolimata eeltoodust jääb 2023. aastat markeerima Sotsiaalministeeriumi poolne otsus sihtasutus lõpetada 2026 aasta algusest.

Nõukogu tutvus majandusaasta aruandele lisatud audiitori otsusega ning viis läbi vestluse vandeaudiitor Tanel Paidega (tegevusloa number 603) Alliance Auditi OÜ-st. Audiitor selgitas tehtud tööd ja oma arvamust.

Juhataja tutvustas koostatud nõukogu tööaruannet. Juhataja täpsustas, et nõukogu tööd kajastavad nõukogu koosolekute protokollid mis avalikud ja saadaval fondi kodulehel aadressil: [https://www.epifond.ee/fondist/dokumendid/protokollid/](https://www.epifond.ee/fondist/dokumendid/protokollid/%20)

**Nõukogu otsustas ühehäälselt:**

* 1. **Võtta audiitori arvamus (Lisa 1) teadmiseks**
  2. **Kinnitada EPIFondi 2023. aasta majandusaasta aruanne (Lisa 2).**
  3. **Kinnitada EPIFondi 2023 aasta nõukogu aruanne (Lisa 3).**
  4. **Teha juhatajale ülesandeks asuda läbirääkimistesse vandeaudiitor Tanel Paidega, et sõlmida kokkulepe sihtasutuse 2024. ja 2025. majandusaasta aruannete ning võimalike lõpetamisega seotud toimingute auditeerimiseks.**

1. Taotlusvooru„Psüühikahäiretega inimeste esindusorganisatsioonide tegevustoetuse taotlusvoor 2024" tulemused ning toetussummade kinnitamine.

Juhataja andis ülevaate taotlusvooru laekunud taotlustest. Toimus arutelu.

**Nõukogu otsustas ühehäälselt:**

* 1. **Eraldada Eesti Psüühikahäiretega Inimeste ja Lähedaste Huvikaitse Liidule aastal 2024. aastal tegevustoetuseks 30 000 eurot.**
  2. **Teisi taotlusi mitte rahuldada, kuid pakkuda taotlejatele võimalus osaleda taotlusvoorus „Puuetega inimeste organisatsioonide koostöö ja arenguprogramm 2024“**
  3. **Taotlusvoorust järele jäänud finantsvahendid arvestada sihtasutuse reservi.**
  4. **Teha juhatajale ülesandeks lepingu sõlmimine** **Eesti Psüühikahäiretega Inimeste ja Lähedaste Huvikaitse Liiduga ning teavitada neid protseduuridest, mis on vajalikud tegevustoetuse taotlemiseks võrdsetel alustel kogu puuetega inimeste organisatsioonide võrgustikuga aastal 2024. Selgitada taotlejatele, et 2025. aasta toetussumma võib analoogselt teiste võrgustikku kuuluvate MTÜ-dele rakendatavale reeglitele kujuneda märkimisväärselt väiksemaks kui käesoleval aastal.**

4. Muud küsimused.

* Pöördumine filmiprojekti rahastamiseks.
* Uus nõukogu koosoleku aeg.

K.Mets teavitas nõukogu, et Sotsiaalministeeriumi poole on pöördunud Balti Filmi ja Meedia Kooli tudengid palvega rahastada 2000 euroga nende filmiprojekti, mis käsitleb vaegnägijaid puudutavaid eelarvamusi ja suhteid. Toimus arutelu. Nõukogu leidis, et projekti kohta ei ole piisavalt informatsiooni.

**Nõukogu otsustas ühehäälselt:**

**4.1. Pöördumist mitte rahuldada.**

**4.2. Järgmine nõukogu koosolek on 29.04.2024 algusega kell 16.00 Toompuiestee 10, Tallinn.**

Koosoleku juhataja Protokollija

Nõukogu esimees EPIFondi juhataja

Toomas Sepp Eero Kiipli